Џонатан Зебина

Џонатан Зебина (роден на 19 јули 1978 година, во Париз) — француски поранешен фудбалер, играч од одбраната.

Технички карактеристики
Кариерата ја започнал како напаѓач, пред да биде преместен во одбраната како бек, најчесто по десната страна. Постепено, тој се адаптирал на играњето во одбрана станувајќи подоцна централен дефанзивец, позиција на која играл во поголемиот дел од својата кариера. Ефикасен во затворањето и агресивен во маркирањето, тој бил исто така многу брз и поседувал добра индивидуална техника, што му овозможувало добро да игра со топката во нозете и да создава акции. Сепак, овие вторите квалитети се покажале како меч со две острици и довеле до бројни грешки, подоцна наречени „Зебинате“ за време на неговиот престој во Рома и Јувентус. Исто така, за време на неговата кариера многу често добивал црвени картони, а бил познат и по неспортско однесување.

 Клупска кариера 
 Почетоци и Кан 
Роден во Париз, Зебина ја започнал својата кариера во екипата на УС Палаисо, приклучувајќи се на клубот кога имал седум години и играјќи како напаѓач. Сепак, поради конкуренцијата во напаѓадот во младинскиот систем на клубот, тој бил изоставен и наскоро преместен на позицијата десен бек. Потоа, Зебина играл за ЕС Вири-Шатијон пред да се приклучи на АС Кан, каде што ја започнал својата професионална фудбалска кариера.

Откако напредувал низ младинскиот систем, Зебина го направил своето деби со првиот тим на Кан, во натпреварот од првенството против Мец на 8 март 1997 година, кој завршил 0–0. По дебито, тој потоа одиграл уште шест натпревари вкупно во првенството и купот до крајот на сезоната 1996-1997. Следната сезона, тој продолжил да се развива играјќи 21 првенствен натпревар, во сезоната во која на крајот Кан испаднале во втората лига.

 Каљари 
Иако многу млад тој добил шанса во првиот тим на Каљари поради повреди на неколку фудбалери од одбраната. Тој се утврдил себеси во првиот тим многу брзо и се стекнал со репутација на еден од најперспективните десни бекови во Европа.

 Рома 
Во 2000 година Зебина потпишал за Рома со ко-сопственост договор. Во својата прва сезона во клубот Зебина одиграл 22 натпревари и имал голем придонес во освојувањето на своето прво Скудето во кариерата. Во првата сезона тој играл на позицијата централен бек во 3-4-1-2 формацијата на Фабио Капело, поради тоа што на десната страна бил поставен бразилецот Кафу. Во сезоната 2003-04 Кафу си заминал од Рома и Забина станал прв избор на позицијата десен бек. Зебина одиграл 94 натпревари за Рома во сите конкуренции и во 2004 посакал да замине во поголем клуб. Иако бил близу да му се приклучи на Милан, сепак тој решил да потпише за Јувентус како би ја продолжил соработката со тренерот Капело (кој некој месец пред тоа заминал во Торино).

 Јувентус 
Во својата прва сезона во Јувентус, Зебина одиграл 24 натпревари во Серија А и 6 во Лигата на шампионите. Тој освоил две скудета со Јувентус во сезоните 2004-05 и 2005-06, но поради скандалот калчополи на клубот му се одземени овие двe титули. Во сезоната 2006-07 Јувентус се натпреварува во Серија Б, а Зебина веднаш го најавил своето останување со целда му помогне на клубот да се врати во елита. По заминувањето на Џанлука Ѕамброта, тој останал единствениот избор на десната страна во одбраната и одиграл 24 првенствени натпревари. Следната сезона тој одново добива конкуренција со доаѓањето во клубот на Зденек Григера. Новиот тренер на Јуве, Клаудио Раниери има повеќе доверба во чехот, па Зебина одиграл само 16 натпревари во сезоната 2007-08. Во летото 2010 Зебина е ослободен од клубот заедно со соиграчите Мауро Каморанези и Давид Трезеге.

 Брест 
Во летото 2011 година тој се вратил во Франција, во дресот на новакот во лигата Брест, откако одиграл уште една сезона во Серија А со екипата на Бреша. Зебина дебитирал на 20 август 2011 во ремито 1-1 со Лион. Неговото искуство му помага на Брест да остане во лигата завршувајќи на 15. место. По завршувањето на сезоната од клубот објавиле дека Зебина нема да го продолжи договорот кој му истекува на крајот на Јуни.

 Тулуза 
На 1 јули тој му се приклучил на Тулуза како слободен играч. Зебина го добил дресот со број 11.

 Репрезентативна кариера 
И покрај тоа што редовно играл за време на неговиот престој во Рома и Јувентус, тој заработил само еден настап за Франција, на 9 февруари 2005 година, во ремито 1-1 против Шведска. Зебина останал во плановите на Жак Сантини во текот на целиот негов мандат. Сепак, по заминувањето на Сантини од репрезентацијата, Зебина никогаш не бил повикан за Франција повторно откако селекторската клупа ја предводел Рајмонд Доменех.

 Хронологија на репрезентативните настапи 

 Титули 
 Рома 
1 Серија А: 2000–01
1 Супер Куп на Италија: 2001

  Јувентус 
1 Серија Б : 2006-07

Наводи

Надворешни врски
Џонатан Зебина на soccerway

Категорија:Фудбалери во Серија А
Категорија:Фудбалери на Каљари Калчо
Категорија:Фудбалери на ФК Рома
Категорија:Фудбалери на ФК Јувентус
Категорија:Фудбалери на ФК Бреша
Категорија:Фудбалери на ФК Тулуза
Категорија:Француски фудбалери
Категорија:Живи луѓе
Категорија:Родени во 1978 година